
(Redni zakonodajni postopek: prva obravnava)



Sprememba		1
Predlog uredbe
Uvodna izjava 9
	

	Besedilo, ki ga predlaga Komisija
	Sprememba

	(9)	Agencija bi morala še naprej prispevati k izvajanju in izvrševanju zakonodaje in politik Unije v zvezi z nevarnostmi, tveganji in varno uporabo kemijskih snovi, da bi dosegli visoko raven varovanja zdravja ljudi in okolja, učinkovito delovanje notranjega trga ter skladnost in doslednost pri ravnanju s kemikalijami po vsej Uniji, hkrati pa okrepili konkurenčnost in inovacije, pri čemer bi morala upoštevati posebne potrebe malih in srednjih podjetij ter spodbujati alternative testiranju na živalih.
	(9)	Agencija bi morala še naprej prispevati k izvajanju in izvrševanju zakonodaje in politik Unije v zvezi z nevarnostmi, tveganji, varno uporabo in okoljsko trajnostnostjo kemijskih snovi in skupin snovi ter zmesi in izdelkov, da bi dosegli visoko raven varovanja zdravja ljudi in okolja, vključno z zaščito ranljivih skupin, učinkovito delovanje notranjega trga ter skladnost in doslednost pri ravnanju s kemikalijami po vsej Uniji, hkrati pa okrepili konkurenčnost in inovacije, pri čemer bi morali upoštevati posebne potrebe malih in srednjih podjetij, da bi obvarovali in dodatno spodbudili standarde zdravja pri delu, ter spodbujati razvoj in uporabo pristopov brez uporabe živali in uporabo nastajajočih metodologij. Agencija bo z uresničevanjem svojih ciljev in nalog prispevala k polnemu izvajanju ciljev Pogodb, zlasti na podlagi člena 191(2) PDEU, po katerem mora okoljska politika temeljiti na previdnostnem načelu in na načelih, da je treba delovati preventivno, da je treba okoljsko škodo prednostno odpravljati pri viru ter da mora povzročitelj obremenitve plačati zanjo.



Sprememba		2
Predlog uredbe
Uvodna izjava 10 a (novo)
	

	Besedilo, ki ga predlaga Komisija
	Sprememba

	
	(10a)	Za okrepitev zmogljivosti in prispevanje k delu pristojnih organov držav članic bi morala imeti Agencija možnost, da v interesu službe in v skladu s členom 37 Kadrovskih predpisov iz Uredbe št. 31 (EGS), 11 (ESAE)1a in členom 51 Pogojev za zaposlitev drugih uslužbencev iz Uredbe št. 31 (EGS), 11 (ESAE) napoti svoje zaposlene uradnike in druge uslužbence k pristojnim organom držav članic ali drugim javnim organom, ki so jim zaupane naloge, povezane z mandatom Agencije.

	
	__________________

	
	1a Uredba št. 31 (EGS), 11 (ESAE) o določitvi Kadrovskih predpisov za uradnike in pogojev za zaposlitev drugih uslužbencev Evropske gospodarske skupnosti in Evropske skupnosti za atomsko energijo (UL 45, 14.6.1962, str. 1385, ELI: http://data.europa.eu/eli/reg/1962/31(1)/oj).



Sprememba		3
Predlog uredbe
Uvodna izjava 11
	

	Besedilo, ki ga predlaga Komisija
	Sprememba

	(11)	Struktura Agencije bi morala biti primerna njenim nalogam, pri njej pa bi bilo treba upoštevati izkušnje, pridobljene z delovanjem in uspešnostjo Agencije od njene ustanovitve. Bistveno je zagotoviti, da je Agencija opremljena z visokimi znanstvenimi in tehničnimi zmogljivostmi za opravljanje svojih nalog, da se zagotovi najvišja možna kakovost. Ker je zaupanje institucij Unije, držav članic, širše javnosti in zainteresiranih strani v Agencijo bistveno, bi morala Agencija svoje naloge opravljati pregledno in učinkovito.
	(11)	Struktura Agencije bi morala biti primerna njenim nalogam, pri njej pa bi bilo treba upoštevati izkušnje, pridobljene z delovanjem in uspešnostjo Agencije od njene ustanovitve. Bistveno je zagotoviti, da je Agencija opremljena z visokimi znanstvenimi in tehničnimi zmogljivostmi za opravljanje svojih nalog, da se zagotovi najvišja možna kakovost.



Sprememba		4
Predlog uredbe
Uvodna izjava 11 a (novo)
	

	Besedilo, ki ga predlaga Komisija
	Sprememba

	
	(11a)	Agencija bi morala imeti osrednjo vlogo pri zagotavljanju zaupanja vseh deležnikov in širše javnosti v zakonodajo o kemikalijah ter postopke odločanja in znanstveno podlago, na kateri temelji. Prav tako bi morala imeti odločilno vlogo pri usklajevanju komuniciranja glede zakonodaje o kemikalijah in pri njenem izvajanju. Zaradi tega je zelo pomembno, da institucije Unije, države članice, širša javnost in zainteresirane strani Agenciji zaupajo. Zato ji je treba zagotoviti neodvisnost ter velike znanstvene, tehnične in regulativne zmogljivosti, pa tudi poskrbeti za preglednost in učinkovitost njenega dela. Poleg tega bi bilo treba določiti jasna in učinkovita pravila za preprečevanje in obvladovanje nasprotij interesov, strokovnjaki pa ne bi smeli biti imenovani v odbore, kadar obstajajo utemeljeni pomisleki glede nasprotja interesov.



Sprememba		5
Predlog uredbe
Uvodna izjava 13
	

	Besedilo, ki ga predlaga Komisija
	Sprememba

	(13)	Upravnemu odboru Agencije bi bilo treba podeliti potrebna pooblastila, zlasti za imenovanje izvršnega direktorja, članov odborov RAC in SEAC ter komisije za pritožbe, pa tudi za sprejetje konsolidiranega letnega poročila o dejavnostih, programskega dokumenta, letnega proračuna in finančnih pravil, ki se uporabljajo za Agencijo. Komisija, Evropski parlament in države članice bi morali biti zastopani v upravnem odboru, da bi lahko učinkovito izvajali nadzor nad njim. Zaradi preglednosti bi morala zainteresirane strani brez glasovalne pravice v upravni odbor imenovati Komisija.
	(13)	Upravnemu odboru Agencije bi bilo treba podeliti potrebna pooblastila, zlasti za imenovanje izvršnega direktorja, članov odborov RAC in SEAC ter komisije za pritožbe, pa tudi za sprejetje konsolidiranega letnega poročila o dejavnostih, programskega dokumenta, letnega proračuna in finančnih pravil, ki se uporabljajo za Agencijo. Komisija, Evropski parlament in države članice bi morali biti zastopani v upravnem odboru, da bi lahko učinkovito izvajali nadzor nad njim. Zaradi preglednosti bi morala zainteresirane strani brez glasovalne pravice v upravni odbor imenovati Komisija, zastopati pa bi morale širok nabor strokovnih področij.



Sprememba		6
Predlog uredbe
Uvodna izjava 15 a (novo)
	

	Besedilo, ki ga predlaga Komisija
	Sprememba

	
	(15a)	Vloga Agencije kot neodvisne znanstvene referenčne točke pomeni, da jo lahko za znanstveno mnenje poleg Komisije zaprosijo tudi Evropski parlament in države članice. Za zagotovitev obvladljivosti in doslednosti postopka znanstvenega svetovanja bi morala Agencija imeti možnost, da zahtevo na podlagi vnaprej določenih meril zavrne ali predlaga njeno spremembo, z utemeljitvijo v primeru zavrnitve.



Sprememba		7
Predlog uredbe
Uvodna izjava 16
	

	Besedilo, ki ga predlaga Komisija
	Sprememba

	(16)	Odbor RAC je znanstvena mnenja o ocenah mejnih vrednosti za poklicno izpostavljenost (OEL) in drugih vidikih, pomembnih za poklicno izpostavljenost nevarnim kemikalijam, kot so biološke mejne vrednosti za nevarne kemikalije, v skladu s členom 3 Direktive Sveta 98/24/ES11, členi 16, 16a in 18a Direktive 2004/37/ES Evropskega parlamenta in Sveta12 ter členoma 18c in 22a Direktive 2009/148/ES Evropskega parlamenta in Sveta13 v preteklosti zagotavljal na podlagi ad hoc sporazuma med Komisijo in Agencijo. Ta naloga je postala običajna, in da bi se ta praksa ustalila, bi bilo treba v tej uredbi določiti, da odbor RAC taka mnenja pripravi na zahtevo Komisije. Poleg tega bi moral odbor RAC na zahtevo Komisije pripraviti znanstvena mnenja o vseh drugih zadevah, povezanih z nevarnostmi, tveganji in varno uporabo kemijskih snovi samih, v zmeseh ali v izdelkih, kot je opredeljeno v členu 3, odstavki 1, 2 in 3, Uredbe (ES) št. 1907/2006.
	(16)	Odbor RAC je znanstvena mnenja o ocenah mejnih vrednosti za poklicno izpostavljenost (OEL) in drugih vidikih, pomembnih za poklicno izpostavljenost nevarnim kemikalijam, kot so biološke mejne vrednosti za nevarne kemikalije, v skladu s členom 3 Direktive Sveta 98/24/ES11, členi 16, 16a in 18a Direktive 2004/37/ES Evropskega parlamenta in Sveta12 ter členoma 18c in 22a Direktive 2009/148/ES Evropskega parlamenta in Sveta13 v preteklosti zagotavljal na podlagi ad hoc sporazuma med Komisijo in Agencijo. Ta naloga je postala običajna, in da bi se ta praksa ustalila, bi bilo treba v tej uredbi določiti, da odbor RAC taka mnenja pripravi na zahtevo Komisije. Poleg tega bi moral odbor RAC na zahtevo Komisije, Evropskega parlamenta ali držav članic pripraviti znanstvena mnenja o vseh drugih zadevah, povezanih z nevarnostmi, tveganji in varno uporabo kemijskih snovi samih, v zmeseh ali v izdelkih, kot je opredeljeno v členu 3, odstavki 1, 2 in 3, Uredbe (ES) št. 1907/2006.

	_________________
	_________________

	11 Direktiva Sveta 98/24/ES z dne 7. aprila 1998 o varovanju zdravja in zagotavljanju varnosti delavcev pred tveganji zaradi izpostavljenosti kemičnim dejavnikom pri delu (štirinajsta posebna direktiva v smislu člena 16(1) Direktive 89/391/EGS) (UL L 131, 5.5.1998, str. 11, ELI: http://data.europa.eu/eli/dir/1998/24/oj).
	11 Direktiva Sveta 98/24/ES z dne 7. aprila 1998 o varovanju zdravja in zagotavljanju varnosti delavcev pred tveganji zaradi izpostavljenosti kemičnim dejavnikom pri delu (štirinajsta posebna direktiva v smislu člena 16(1) Direktive 89/391/EGS) (UL L 131, 5.5.1998, str. 11, ELI: http://data.europa.eu/eli/dir/1998/24/oj).

	12 Direktiva 2004/37/ES Evropskega parlamenta in Sveta z dne 29. aprila 2004 o varovanju delavcev pred tveganji zaradi izpostavljenosti rakotvornim, mutagenim ali reprotoksičnim snovem pri delu (šesta posebna direktiva v skladu s členom 16(1) Direktive Sveta 89/391/EGS) (UL L 158, 30.4.2004, str. 50, ELI: http://data.europa.eu/eli/dir/2004/37/oj).
	12 Direktiva 2004/37/ES Evropskega parlamenta in Sveta z dne 29. aprila 2004 o varovanju delavcev pred tveganji zaradi izpostavljenosti rakotvornim, mutagenim ali reprotoksičnim snovem pri delu (šesta posebna direktiva v skladu s členom 16(1) Direktive Sveta 89/391/EGS) (UL L 158, 30.4.2004, str. 50, ELI: http://data.europa.eu/eli/dir/2004/37/oj).

	13 Direktiva 2009/148/ES Evropskega parlamenta in Sveta z dne 30. novembra 2009 o varstvu delavcev pred tveganji zaradi izpostavljenosti azbestu pri delu (UL L 330, 16.12.2009, str. 28, ELI: http://data.europa.eu/eli/dir/2009/148/oj).
	13 Direktiva 2009/148/ES Evropskega parlamenta in Sveta z dne 30. novembra 2009 o varstvu delavcev pred tveganji zaradi izpostavljenosti azbestu pri delu (UL L 330, 16.12.2009, str. 28, ELI: http://data.europa.eu/eli/dir/2009/148/oj).



Sprememba		8
Predlog uredbe
Uvodna izjava 18
	

	Besedilo, ki ga predlaga Komisija
	Sprememba

	(18)	Upravni odbor bi moral sprejeti poslovnike odborov RAC, SEAC, MSC, BPC in ZOVP, vključno s postopkovnimi ureditvami za delovne skupine odborov. Da bi Komisija lahko izvajala nadzor, bi morali predstavniki Komisije v upravnem odboru odobriti poslovnike, ne da bi bila pri tem ogrožena neodvisnost odborov in njihovih delovnih skupin.
	(18)	Upravni odbor bi moral sprejeti poslovnike odborov RAC, SEAC, MSC, BPC in ZOVP, vključno s postopkovnimi ureditvami za delovne skupine odborov. Da bi Komisija lahko izvajala nadzor, bi se morali predstavniki Komisije v upravnem odboru pri pripravi poslovnikov odborov RAC, SEAC in ZOVP posvetovati z izvršnim direktorjem, a se mora ohraniti neodvisnost odborov in njihovih delovnih skupin.



Sprememba		9
Predlog uredbe
Uvodna izjava 19
	

	Besedilo, ki ga predlaga Komisija
	Sprememba

	(19)	Mnenja odborov RAC in SEAC bi morala temeljiti na kar najobsežnejšem znanstvenem in tehničnem strokovnem znanju, ki je na voljo v Uniji. V ta namen bi morala vsaka država članica imenovati dva člana v odbor RAC in dva v odbor SEAC ter imeti pravico imenovati največ dva dodatna člana. Odbori RAC, SEAC, BPC in ZOVP bi morali imeti možnost, da kooptirajo člane in se oprejo na storitve strokovnjakov, ob upoštevanju delovne obremenitve, vrste potrebnega strokovnega znanja in razpoložljivosti finančnih sredstev.
	(19)	Mnenja odborov RAC in SEAC bi morala temeljiti na kar najobsežnejšem znanstvenem in tehničnem strokovnem znanju, ki je na voljo v Uniji. V ta namen in za zagotovitev popolne operativnosti obeh odborov je bistveno, da vsaka država članica imenuje dva člana v odbor RAC in dva v odbor SEAC ter ima pravico imenovati največ dva dodatna člana. Odbori RAC, SEAC, BPC in ZOVP bi morali imeti možnost, da kooptirajo člane in se oprejo na storitve strokovnjakov, ob upoštevanju delovne obremenitve, vrste potrebnega strokovnega znanja, geografske uravnoteženosti in razpoložljivosti finančnih sredstev. Člani odbora bi morali imeti strokovno znanje, potrebno za ustrezno opravljanje nalog, dodeljenih Agenciji. Agencija bi morala biti sposobna pomagati državam članicam pri opredeljevanju ustreznih profilov za članstvo v odborih RAC, SEAC in BPC, če države članice to zahtevajo.



Sprememba		10
Predlog uredbe
Uvodna izjava 21 a (novo)
	

	Besedilo, ki ga predlaga Komisija
	Sprememba

	
	(21a)	Agencija bi morala ustanoviti skupščino akreditiranih deležnikov, ki naj bi pomagala utrditi odnose z akreditiranimi deležniki in olajšati njihovo prispevanje k nalogam Agencije, hkrati pa zagotoviti uravnoteženo zastopanost predstavnikov industrije in civilne družbe.



Sprememba		11
Predlog uredbe
Uvodna izjava 21 b (novo)
	

	Besedilo, ki ga predlaga Komisija
	Sprememba

	
	(21b)	Da se poglobi znanstveno sodelovanje in podpre delo Agencije, je treba spodbujati povezovanje nacionalnih organov, agencij in raziskovalnih inštitutov, ki delujejo na področjih, za katera je Agencija pristojna v okviru svojega mandata. To povezovanje naj bi spodbujalo izmenjavo informacij, usklajevanje dejavnosti in razvoj skupnih projektov ter izmenjavo strokovnega znanja in najboljših praks. Za to bi bilo treba sestaviti seznam nacionalnih organov, agencij in raziskovalnih inštitutov, ki jih imenujejo države članice, da bi lahko pomagali Agenciji pri nalogah, kot so pripravljalno delo za znanstvena mnenja, zbiranje podatkov in prepoznavanje nastajajočih tveganj.



Sprememba		12
Predlog uredbe
Uvodna izjava 23 a (novo)
	

	Besedilo, ki ga predlaga Komisija
	Sprememba

	
	(23a)	Zaradi dodatne delovne obremenitve, povezane s povečanjem nalog in odgovornosti, dodeljenih Agenciji, bi ji bilo treba hkrati dodeliti ustrezna sredstva za osebje in druge potrebne stroške. Ob osnutku enotnega programskega dokumenta bi moral upravni odbor med drugim izvesti oceno ustreznosti svojih finančnih in človeških virov za opravljanje dosedanjih in prihodnjih nalog.



Sprememba		13
Predlog uredbe
Uvodna izjava 25
	

	Besedilo, ki ga predlaga Komisija
	Sprememba

	(25)	Zaradi pomanjkanja informacij o dejavnikih povpraševanja med nosilci dolžnosti je imela Agencija kljub uporabi najnaprednejših statističnih tehnik težave pri natančnem napovedovanju prihodkov od pristojbin in taks. To vpliva na delovanje Agencije, upravni odbor pa mora zaradi tega redno spreminjati proračun. Zato bi morala imeti Agencija možnost, da pod pogoji iz te uredbe oblikuje rezervo iz presežka svojih prihodkov iz pristojbin in taks. Tako bo lahko ublažila posledice velikih nihanj prihodkov od pristojbin in taks. Zlasti bo lahko s tako rezervo povečala vzdržnost svojega modela financiranja, ne da bi posegala v letni prispevek Unije in večletno finančno načrtovanje. Podrobna pravila o parametrih, izračunu in delovanju rezerve bi bilo treba določiti v finančnih pravilih Agencije, pri tem pa vključiti zahteve iz te uredbe. Izračun zneska letnega prispevka v rezervo ali zneska, ki se da na voljo iz rezerve in se vključi v predlog proračuna Agencije, bi moral temeljiti na metodologiji, ki jo Agencija vsako leto samodejno uporablja.
	(25)	Zaradi pomanjkanja informacij o dejavnikih povpraševanja med nosilci dolžnosti je imela Agencija kljub uporabi najnaprednejših statističnih tehnik težave pri natančnem napovedovanju prihodkov od pristojbin in taks. Agencija se zavezuje, da bo stalno izboljševala svoje metode napovedovanja. To vpliva na delovanje Agencije, upravni odbor pa mora zaradi tega redno spreminjati proračun. Zato bi morala imeti Agencija možnost, da pod pogoji iz te uredbe oblikuje rezervo iz presežka svojih prihodkov iz pristojbin in taks. Tako bo lahko ublažila posledice velikih nihanj prihodkov od pristojbin in taks. Zlasti bo lahko s tako rezervo povečala vzdržnost svojega modela financiranja, ne da bi posegala v letni prispevek Unije in večletno finančno načrtovanje. Podrobna pravila o parametrih, izračunu in delovanju rezerve bi bilo treba določiti v finančnih pravilih Agencije, pri tem pa vključiti zahteve iz te uredbe. Izračun zneska letnega prispevka v rezervo ali zneska, ki se da na voljo iz rezerve in se vključi v predlog proračuna Agencije, bi moral temeljiti na metodologiji, ki jo Agencija vsako leto samodejno uporablja. Vzpostavitev takšne rezerve za agencijo EU, ki se delno financira sama in deluje v skladu z univerzalnim proračunskim modelom, je edinstven primer in ni precedens za druge agencije EU.



Sprememba		14
Predlog uredbe
Uvodna izjava 26
	

	Besedilo, ki ga predlaga Komisija
	Sprememba

	(26)	Da bi bilo mogoče obravnavati velika nihanja prihodkov Agencije od pristojbin, bi bilo treba na Komisijo prenesti pooblastilo, da v skladu s členom 290 Pogodbe o delovanju Evropske unije (PDEU) sprejme akte v zvezi s spremembo posebnih pogojev, določenih za rezervo. Zlasti je pomembno, da se Komisija pri svojem pripravljalnem delu ustrezno posvetuje, vključno na ravni strokovnjakov, in da se ta posvetovanja izvedejo v skladu z načeli, določenimi v Medinstitucionalnem sporazumu z dne 13. aprila 2016 o boljši pripravi zakonodaje20. Za zagotovitev enakopravnega sodelovanja pri pripravi delegiranih aktov Evropski parlament in Svet zlasti prejmeta vse dokumente sočasno s strokovnjaki iz držav članic, njuni strokovnjaki pa se sistematično lahko udeležujejo sestankov strokovnih skupin Komisije, ki zadevajo pripravo delegiranih aktov.
	črtano

	_________________
	

	20 UL L 123, 12.5.2016, str. 1, ELI: http://data.europa.eu/eli/agree_interinstit/2016/512/oj.
	



Sprememba		15
Predlog uredbe
Uvodna izjava 31
	

	Besedilo, ki ga predlaga Komisija
	Sprememba

	(31)	Agencija bi morala še naprej imeti dejavno vlogo pri raziskavah in inovacijah ter državam članicam in Komisiji pomagati pri spodbujanju nadomestitve najbolj škodljivih kemikalij in pri razvoju znanstvenih metod za oceno nevarnosti kemikalij ter tveganj in socialno-ekonomskih vplivov njihove uporabe, zlasti pristopov brez uporabe živali.
	(31)	Agencija bi morala še naprej imeti dejavno vlogo pri raziskavah in inovacijah ter državam članicam in Komisiji pomagati pri spodbujanju nadomestitve najbolj škodljivih in drugih nevarnih kemikalij ter skupin teh kemikalij in pri razvoju znanstvenih metod za oceno nevarnosti kemikalij in skupin kemikalij ter tveganj in socialno-ekonomskih vplivov njihove uporabe, zlasti pristopov brez uporabe živali in nastajajočih metodologij. Agencija bi morala na področju preučevanja okoljskih izpostavljenosti po možnosti pomagati in prispevati k raziskavam o povezavah med izpostavljenostjo nevarnim kemikalijam in negativnimi vplivi na zdravje, tj. k celostnemu zbiranju vseh fizikalnih, kemičnih, bioloških in psihosocialnih dejavnikov ter njihovih medsebojnih vplivov, ki vplivajo na biologijo in zdravje.



Sprememba		16
Predlog uredbe
Uvodna izjava 31 a (novo)
	

	Besedilo, ki ga predlaga Komisija
	Sprememba

	
	(31a)	Okrepljeno sodelovanje med agencijami Unije ima lahko odločilno vlogo pri usklajevanju znanstvenih dokazov, poenostavitvi dostopa do znanja za vse ustrezne deležnike, zagotavljanju strateške usmeritve za financiranje raziskav Unije ter spodbujanju sodelovanja pri potekajočih raziskovalnih in inovacijskih projektih. Medagencijska projektna skupina „eno zdravje“, ki je bila ustanovljena leta 2023 in v kateri sodelujejo Agencija, Evropska agencija za varnost hrane (EFSA), Evropska agencija za zdravila (EMA), Evropski center za preprečevanje in obvladovanje bolezni (ECDC) in Evropska agencija za okolje (EEA), se je izkazala za uspešno pobudo za izboljšanje naddisciplinarnega sodelovanja med temi petimi agencijami Unije, ki naj bi jim pomagala bolje obravnavati izzive za zdravje ljudi, živali, rastlin in okolja ter uspešno prispevati k izvajanju pristopa „eno zdravje“ v Evropi. Ker naj bi se pobuda v letu 2026 končala, bi bilo treba s to uredbo vzpostaviti bolj trajno in uveljavljeno obliko naddisciplinarnega sodelovanja s stalno projektno skupino, ki naj bi nadgradila delo projektne skupine „eno zdravje“ in razširila področje njenega dela še na druge pristope, kot je pristop na podlagi preučevanja okoljskih izpostavljenosti, pri čemer je zajet tudi enotni sistemski okvir, kar bo omogočalo celovit, sistemski pristop do ocenjevanja okoljskega tveganja kemikalij. V ta stalni okvir bi bilo treba vključiti tudi agencijo EU-OSHA. Agencije, ki tvorijo projektno skupino, bi morale opredeliti njeno skupno vizijo in cilje ter si prizadevati za bolj trajno in uveljavljeno obliko naddisciplinarnega sodelovanja med temi agencijami Unije. Zmožne bi morale biti načrtovati usklajene ukrepe in obseg svojega sodelovanja razširiti z letnimi akcijskimi načrti.



Sprememba		17
Predlog uredbe
Uvodna izjava 37 a (novo)
	

	Besedilo, ki ga predlaga Komisija
	Sprememba

	
	(37a)	Posledice te uredbe za proračun Unije so bile ocenjene1a na podlagi člena 310(4) Pogodbe o delovanju Evropske unije. Za njeno izvajanje bi bilo treba dodeliti zadostne finančne in človeške vire, pri čemer bi bilo treba upoštevati vpliv tega financiranja na druge programe ali politike Unije in zagotoviti njegovo skladnost z večletnim finančnim okvirom, sistemom virov lastnih sredstev in ustreznim medinstitucionalnim sporazumom ter proračunskimi načeli iz Uredbe (EU, Euratom) 2024/2509 Evropskega parlamenta in Sveta1b.

	
	__________________

	
	1a Pro memoria: Proračunska ocena Odbora Evropskega parlamenta za proračun z dne (XX) 2026 o predlogu uredbe Evropskega parlamenta in Sveta o Evropski agenciji za kemikalije ter spremembi uredb (ES) št. 1907/2006, (EU) št. 528/2012, (EU) št. 649/2012 in (EU) 2019/1021 (COM(2025)0386).

	
	1b Uredba (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (UL L, 2024/2509, 26.9.2024, ELI: http://data.europa.eu/eli/reg/2024/2509/oj).



Sprememba		18
Predlog uredbe
Člen 3 – odstavek 1
	

	Besedilo, ki ga predlaga Komisija
	Sprememba

	Agencija ima sedež v Helsinkih na Finskem, kot je bilo odločeno s soglasnim sklepom predstavnikov držav članic z dne 13. decembra 2003 (2004/97/ES, Euratom)25.
	Sedež agencije je v Helsinkih na Finskem.

	_________________
	

	25 2004/97/ES, Euratom: Soglasni sklep predstavnikov držav članic, ki so se sestali na ravni voditeljev držav ali vlad, z dne 13. decembra 2003 o kraju sedežev nekaterih uradov in agencij Evropske unije (UL L 29, 3.2.2004, str. 15, ELI: http://data.europa.eu/eli/dec/2004/97(1)/oj).
	



Sprememba		19
Predlog uredbe
Člen 4 – odstavek 1
	

	Besedilo, ki ga predlaga Komisija
	Sprememba

	1.	Agencija prispeva k izvajanju ter izvrševanju zakonodaje in politik Unije v zvezi z nevarnostmi, tveganji in varno uporabo kemičnih snovi, zmesi in izdelkov, zagotavlja znanstvena mnenja in nasvete ter neodvisne informacije o vseh zadevah na tem področju in o teh zadevah komunicira.
	1.	Agencija prispeva k izvajanju ter izvrševanju zakonodaje in politik Unije v zvezi z nevarnostmi, tveganji, varno uporabo in okoljsko trajnostnostjo kemičnih snovi, zmesi in izdelkov, zagotavlja znanstvena mnenja in nasvete ter neodvisne informacije o vseh zadevah na tem področju, spremlja nastajajoča kemična tveganja in zbira ali ustvarja podatke o kemikalijah ter o teh zadevah komunicira.



Sprememba		20
Predlog uredbe
Člen 4 – odstavek 2
	

	Besedilo, ki ga predlaga Komisija
	Sprememba

	2.	Pri izpolnjevanju svojih ciljev si Agencija prizadeva prispevati k visoki ravni varovanja zdravja ljudi in okolja, prostemu pretoku snovi na notranjem trgu ter skladnosti in doslednosti pri ocenjevanju kemikalij po vsej Uniji ter upravljanju z njimi, hkrati pa krepi konkurenčnost in inovacije ter upošteva posebne potrebe malih in srednjih podjetij (MSP), kot so opredeljena v Priporočilu Komisije z dne 6. maja 2003 o opredelitvi mikro, malih in srednjih podjetij26, ter spodbuja alternative testiranju na živalih.
	2.	Pri izpolnjevanju svojih ciljev Agencija prispeva k zagotavljanju visoke ravni varovanja zdravja ljudi in okolja, vključno z zaščito ranljivih skupin. Agencija si prizadeva zagotavljati kakovost, skladnost in doslednost pri ocenjevanju kemikalij po vsej Uniji, kar je ključno za zagotavljanje prostega pretoka snovi na notranjem trgu, hkrati pa prispevati h konkurenčnosti in inovacijam, pri čemer upošteva posebne potrebe malih in srednjih podjetij (MSP), kot so opredeljena v Priporočilu Komisije z dne 6. maja 2003 o opredelitvi mikro, malih in srednjih podjetij26, ter utrjuje strokovno védenje o nadomeščanju škodljivih kemikalij in skupin škodljivih kemikalij ter podpira razvoj in uporabo pristopov brez uporabe živali in nastajajočih metodologij.

	_________________
	_________________

	26 Priporočilo Komisije z dne 6. maja 2003 o opredelitvi mikro, malih in srednjih podjetij (UL L 124, 20.5.2003, str. 36, ELI: http://data.europa.eu/eli/reco/2003/361/oj)
	26 Priporočilo Komisije z dne 6. maja 2003 o opredelitvi mikro, malih in srednjih podjetij (UL L 124, 20.5.2003, str. 36, ELI: http://data.europa.eu/eli/reco/2003/361/oj)



Sprememba		21
Predlog uredbe
Člen 4 – odstavek 5 – točka b
	

	Besedilo, ki ga predlaga Komisija
	Sprememba

	(b)	zagotavlja tehnično in znanstveno podporo, smernice, orodja informacijske tehnologije in digitalno infrastrukturo za razvoj, izvajanje in uveljavljanje te uredbe in sektorske zakonodaje Unije ob upoštevanju posebnih potreb MSP ter cilja nadomestitve poskusov na živalih z alternativami, kjer je to znanstveno mogoče;
	(b)	zagotavlja tehnično in znanstveno podporo, smernice, orodja informacijske tehnologije in digitalno infrastrukturo za razvoj, izvajanje in uveljavljanje te uredbe in sektorske zakonodaje Unije ob upoštevanju ciljev zagotavljanja visoke ravni varovanja zdravja ljudi in okolja, standardov zdravja pri delu, posebnih potreb MSP ter zahteve o nadomestitvi poskusov na živalih s pristopi, ki ne vključujejo živali, kjer je to znanstveno mogoče;



Sprememba		22
Predlog uredbe
Člen 4 – odstavek 5 – točka g a (novo)
	

	Besedilo, ki ga predlaga Komisija
	Sprememba

	
	(ga)	skrbi za preprečevanje ali obvladovanje nasprotij interesov, da se zagotovita neodvisnost in verodostojnost pri deležnikih in splošni javnosti;



Sprememba		23
Predlog uredbe
Člen 4 – odstavek 5 – točka k a (novo)
	

	Besedilo, ki ga predlaga Komisija
	Sprememba

	
	(ka)	na zahtevo Evropskega parlamenta ali države članice zagotavlja znanstvena mnenja in tehnično pomoč na področju, ki je v njeni pristojnosti;



Sprememba		24
Predlog uredbe
Člen 4 – odstavek 5 – točka k b (novo)
	

	Besedilo, ki ga predlaga Komisija
	Sprememba

	
	(kb)	zagotavlja letno usposabljanje osebja in članov odbora ter izmenjavo znanja z vsemi deležniki.



Sprememba		25
Predlog uredbe
Člen 4 – odstavek 5 a (novo)
	

	Besedilo, ki ga predlaga Komisija
	Sprememba

	
	5a.	Zahtevki, prejeti na podlagi odstavka 5, točke (c), (d), (e), (k) in (ka), tega člena in na podlagi člena 13(2), točka (b), ter redne posodobitve njihovega statusa so javno dostopni na spletnem mestu Agencije.



Sprememba		26
Predlog uredbe
Člen 5 – odstavek 1 – točka c
	

	Besedilo, ki ga predlaga Komisija
	Sprememba

	(c)	Odbor za oceno tveganja (RAC), ki je odgovoren za pripravo mnenj Agencije v zvezi s tveganji kemikalij za zdravje ljudi ali okolje;
	(c)	Odbor za oceno tveganja (RAC), ki je odgovoren za pripravo mnenj Agencije v zvezi z nevarnostmi in tveganji kemikalij za zdravje ljudi ali okolje;



Sprememba		27
Predlog uredbe
Člen 5 – odstavek 1 – točka d
	

	Besedilo, ki ga predlaga Komisija
	Sprememba

	(d)	Odbor za socialno-ekonomsko analizo (SEAC), ki je odgovoren za pripravo mnenj Agencije v zvezi s socialno-ekonomskim vplivom možnih zakonodajnih ukrepov na snovi;
	(d)	Odbor za socialno-ekonomsko analizo (SEAC), ki je odgovoren za pripravo mnenj Agencije v zvezi s socialno-ekonomskim vplivom možnih zakonodajnih ukrepov na kemikalije;



Sprememba		28
Predlog uredbe
Člen 5 – odstavek 1 – točka h a (novo)
	

	Besedilo, ki ga predlaga Komisija
	Sprememba

	
	(ha)	skupščina akreditiranih deležnikov, določena v členu 41a, ki naj bi poglobila odnose med akreditiranimi deležniki in Agencijo ter jim omogočal prispevanje k nalogam Agencije;



Sprememba		29
Predlog uredbe
Člen 5 – odstavek 1 – točka i
	

	Besedilo, ki ga predlaga Komisija
	Sprememba

	(i)	sekretariat, ki deluje pod vodstvom izvršnega direktorja in opravlja naloge, ki se od Agencije zahtevajo v skladu s sektorsko zakonodajo Unije, zagotavlja tehnično, znanstveno in upravno podporo odborom in Forumu ter ustrezno usklajevanje med njimi;
	(i)	sekretariat, ki deluje pod vodstvom izvršnega direktorja in opravlja naloge, ki se od Agencije zahtevajo v skladu s sektorsko zakonodajo Unije, zagotavlja tehnično, znanstveno in upravno podporo, krepitev zmogljivosti in usposabljanje odborom in Forumu ter ustrezno usklajevanje med njimi;



Sprememba		30
Predlog uredbe
Člen 6 – odstavek 1 – točka c
	

	Besedilo, ki ga predlaga Komisija
	Sprememba

	(c)	dva strokovnjaka, ki ju imenuje Evropski parlament.
	(c)	dve neodvisni osebi, ki ju imenuje Evropski parlament ter ki pri izvajanju svojih nalog ravnata neodvisno in ne zahtevata in ne sprejemata navodil institucij, organov, uradov ali agencij Unije niti nobene vlade ali drugih javnih ali zasebnih organov.



Sprememba		31
Predlog uredbe
Člen 6 – odstavek 2
	

	Besedilo, ki ga predlaga Komisija
	Sprememba

	2.	Predstavniki držav članic, predstavniki Komisije in strokovnjaki, ki jih imenuje Evropski parlament, imajo glasovalno pravico. Osebe, ki zastopajo zainteresirane strani in jih imenuje Komisija, nimajo glasovalne pravice.
	2.	Predstavniki držav članic, predstavniki Komisije in neodvisni osebi, ki ju imenuje Evropski parlament, imajo glasovalno pravico. Osebe, ki zastopajo zainteresirane strani in jih imenuje Komisija, nimajo glasovalne pravice.



Sprememba		32
Predlog uredbe
Člen 6 – odstavek 3 – točka b
	

	Besedilo, ki ga predlaga Komisija
	Sprememba

	(b)	sindikatov;
	(b)	sindikatov, vključno z zdravjem in varnostjo pri delu;



Sprememba		33
Predlog uredbe
Člen 6 – odstavek 3 – točka d a (novo)
	

	Besedilo, ki ga predlaga Komisija
	Sprememba

	
	(da)	pristopov brez uporabe živali;



Sprememba		34
Predlog uredbe
Člen 6 – odstavek 4
	

	Besedilo, ki ga predlaga Komisija
	Sprememba

	4.	Člani upravnega odbora so imenovani na podlagi njihovega znanja in ustreznih izkušenj s področja kemijske varnosti ali pravne ureditve v zvezi s kemikalijami, pri čemer se upoštevajo ustrezne vodstvene, upravne in proračunske spretnosti. V skladu z načelom enakega obravnavanja moških in žensk si vse strani, ki predlagajo in imenujejo člane upravnega odbora, prizadevajo za uravnoteženo zastopanost spolov v upravnem odboru. Člani, namestniki in opazovalci odborov in Foruma ali njihovih delovnih skupin ne morejo postati člani upravnega odbora.
	4.	Člani upravnega odbora so imenovani na podlagi njihovega znanja in ustreznih izkušenj s področja kemijske varnosti ali pravne ureditve v zvezi s kemikalijami, pri čemer se ustrezno upoštevajo njihove vodstvene, upravne in proračunske spretnosti. V skladu z načelom enakega obravnavanja vseh spolov si vse strani, ki predlagajo in imenujejo člane upravnega odbora, prizadevajo za uravnoteženo zastopanost spolov v upravnem odboru. Člani, namestniki in opazovalci odborov in Foruma ali njihovih delovnih skupin ne morejo postati člani upravnega odbora.



Sprememba		35
Predlog uredbe
Člen 6 – odstavek 4 a (novo)
	

	Besedilo, ki ga predlaga Komisija
	Sprememba

	
	4a.	Člani upravnega odbora so predlagani in imenovani v skladu s pravili o nasprotju interesov, ki jih sprejme upravni odbor na podlagi člena 9(1), točka (e).



Sprememba		36
Predlog uredbe
Člen 6 – odstavek 6
	

	Besedilo, ki ga predlaga Komisija
	Sprememba

	6.	Člani upravnega odbora delujejo izključno v interesu Agencije.
	6.	Člani upravnega odbora delujejo izključno v interesu Agencije in Unije.



Sprememba		37
Predlog uredbe
Člen 9 – odstavek 1 – točka s
	

	Besedilo, ki ga predlaga Komisija
	Sprememba

	(s)	sprejme poslovnik odborov in Foruma na predlog Foruma v skladu s členom 17(5);
	(s)	sprejme poslovnik odborov, Foruma in skupščine deležnikov;



Sprememba		38
Predlog uredbe
Člen 9 – odstavek 1 – točka y
	

	Besedilo, ki ga predlaga Komisija
	Sprememba

	(y)	sprejme praktično ureditev za skladnost z Uredbo (ES) št. 1049/2001 Evropskega parlamenta in Sveta28, vključno s pritožbami ali pravnimi sredstvi, potrebnimi za pregled delne ali popolne zavrnitve zahteve za zaupno obravnavo;
	(y)	sprejme praktično ureditev za skladnost z Uredbo (ES) št. 1049/2001 Evropskega parlamenta in Sveta28, vključno s pritožbami ali pravnimi sredstvi, potrebnimi za pregled delne ali popolne zavrnitve zahteve za zaupno obravnavo iz člena 37a;

	_________________
	_________________

	28 Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, 31.5.2001, str. 43, ELI: http://data.europa.eu/eli/reg/2001/1049/oj).
	28 Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, 31.5.2001, str. 43, ELI: http://data.europa.eu/eli/reg/2001/1049/oj).



Sprememba		39
Predlog uredbe
Člen 10 – odstavek 3
	

	Besedilo, ki ga predlaga Komisija
	Sprememba

	3.	Če Komisija izrazi resne pomisleke glede predloga sklepa, predloženega upravnemu odboru, o zadevah, povezanih z Delegirano uredbo Komisije (EU) 2019/71529 o okvirni finančni uredbi za decentralizirane regulativne agencije ali s kadrovskimi predpisi in pogojih za zaposlitev drugih uslužbencev iz Uredbe št. 31 (EGS), 11 (ESAE), upravni odbor odloži sprejetje odločitve. Upravni odbor ga v 15 dneh ponovno preuči in sprejme na drugi obravnavi, po možnosti spremenjenega, bodisi z dvotretjinsko večino, vključno s predstavniki Komisije, bodisi s štiripetinsko večino predstavnikov držav članic.
	3.	Če Komisija izrazi resne pomisleke glede predloga sklepa, predloženega upravnemu odboru, o zadevah, povezanih z Delegirano uredbo Komisije (EU) 2019/71529 o okvirni finančni uredbi za decentralizirane regulativne agencije ali s kadrovskimi predpisi in pogojih za zaposlitev drugih uslužbencev iz Uredbe št. 31 (EGS), 11 (ESAE), upravni odbor odloži sprejetje odločitve. Upravni odbor ga v 15 dneh ponovno preuči in sprejme na drugi obravnavi, po možnosti spremenjenega.

	_________________
	_________________

	29 Delegirana uredba Komisije (EU) 2019/715 z dne 18. decembra 2018 o okvirni finančni uredbi za organe, ustanovljene na podlagi PDEU in Pogodbe Euratom, iz člena 70 Uredbe (EU, Euratom) 2018/1046 Evropskega parlamenta in Sveta (UL L 122, 10.5.2019, str. 1, ELI: http://data.europa.eu/eli/reg_del/2019/715/oj).
	29 Delegirana uredba Komisije (EU) 2019/715 z dne 18. decembra 2018 o okvirni finančni uredbi za organe, ustanovljene na podlagi PDEU in Pogodbe Euratom, iz člena 70 Uredbe (EU, Euratom) 2018/1046 Evropskega parlamenta in Sveta (UL L 122, 10.5.2019, str. 1, ELI: http://data.europa.eu/eli/reg_del/2019/715/oj).



Sprememba		40
Predlog uredbe
Člen 12 – odstavek 3
	

	Besedilo, ki ga predlaga Komisija
	Sprememba

	3.	Brez poseganja v pooblastila Komisije in upravnega odbora je izvršni direktor neodvisen pri opravljanju svojih nalog in ne zahteva ali sprejema navodil od nobene institucije, organa, urada ali agencije Unije, pa tudi ne od nobene vlade ali katerega koli drugega javnega ali zasebnega organa. Izvršni direktor poroča Evropskemu parlamentu ali Svetu o opravljanju nalog na podlagi te uredbe, kadar ga k temu pozove zadevna institucija.
	(Ne zadeva slovenske različice.)	 



Sprememba		41
Predlog uredbe
Člen 12 – odstavek 5 – točka d
	

	Besedilo, ki ga predlaga Komisija
	Sprememba

	(d)	zagotavljanje, da so roki, določeni v sektorski zakonodaji Unije za sprejemanje mnenj Agencije in odborov, upoštevani;
	(d)	zagotavljanje, da so upoštevani roki, določeni v sektorski zakonodaji Unije za sprejemanje mnenj Agencije in odborov, ter neodvisnost teh mnenj;



Sprememba		42
Predlog uredbe
Člen 12 – odstavek 5 – točka e
	

	Besedilo, ki ga predlaga Komisija
	Sprememba

	(e)	zagotavljanje ustreznega in pravočasnega usklajevanja med različnimi organi znotraj Agencije, tudi v zvezi z morebitnimi razhajanji med njihovimi znanstvenimi mnenji, v skladu s členom 45;
	(e)	zagotavljanje ustreznega in pravočasnega usklajevanja med različnimi organi znotraj Agencije, tudi v zvezi z morebitnimi razhajanji med njihovimi znanstvenimi mnenji;



Sprememba		43
Predlog uredbe
Člen 12 – odstavek 5 – točka e a (novo)
	

	Besedilo, ki ga predlaga Komisija
	Sprememba

	
	(ea)	zagotavljanje ustreznega in pravočasnega usklajevanja z drugimi organi Unije, tudi v zvezi z morebitnimi razhajanji med znanstvenimi mnenji iz člena 45;



Sprememba		44
Predlog uredbe
Člen 12 – odstavek 5 – točka h a (novo)
	

	Besedilo, ki ga predlaga Komisija
	Sprememba

	
	(ha)	zagotavljanje ustreznega in pravočasnega odziva na poročila o poskusih pritiska ali neprimernega vplivanja na podlagi člena 19, točka (3a); zapis vseh teh poročil in odzivov se vključi v letno poročilo o dejavnostih iz točke (q) tega odstavka, in sicer se prijavitelji anonimizirajo;



Sprememba		45
Predlog uredbe
Člen 12 – odstavek 5 – točka p a (novo)
	

	Besedilo, ki ga predlaga Komisija
	Sprememba

	
	(pa)	imenovanje predstavnika Agencije v projektni skupini iz člena 44;



Sprememba		46
Predlog uredbe
Člen 12 – odstavek 6 a (novo)
	

	Besedilo, ki ga predlaga Komisija
	Sprememba

	
	6a.	Izvršni direktor zagotovi psihološko zdravo delovno okolje, tako da ustrezno upošteva ukrepe, ki ugodno vplivajo na duševno zdravje pri delu.



Sprememba		47
Predlog uredbe
Člen 13 – odstavek 2 – točka b
	

	Besedilo, ki ga predlaga Komisija
	Sprememba

	(b)	vseh drugih zadevah, ki niso zajete že v odstavku 1 ali odstavku 2(a), v zvezi z nevarnostmi, tveganji in varno uporabo kemijskih snovi kot takih, v zmeseh ali izdelkih, kot je opredeljeno v odstavkih 1, 2 in 3 člena 3 Uredbe (ES) št. 1907/2006.
	(b)	vseh drugih zadevah, ki niso zajete že v odstavku 1 ali odstavku 2(a), v zvezi z nevarnostmi, tveganji in varno uporabo snovi kot takih, v zmeseh ali izdelkih, kot je opredeljeno v odstavkih 1, 2 in 3 člena 3 Uredbe (ES) št. 1907/2006.



Sprememba		48
Predlog uredbe
Člen 13 – odstavek 2 a (novo)
	

	Besedilo, ki ga predlaga Komisija
	Sprememba

	
	2a.	Odbori poleg nalog iz odstavka 1 na zahtevo izvršnega direktorja:

	
	(a) zagotavljajo tehnično in znanstveno podporo ukrepom za izboljšano sodelovanje med Unijo, državami članicami, mednarodnimi organizacijami in tretjimi državami pri znanstvenih in tehničnih vprašanjih, ki so povezana z varnostjo snovi, ter dejavno sodelujejo pri tehnični pomoči in dejavnostih usposabljanja za smotrno ravnanje s kemikalijami v državah v razvoju;

	
	(b) pripravijo mnenje o drugih vidikih, povezanih z varnostjo snovi, tako samostojno kot v zmeseh ali izdelkih.



Sprememba		49
Predlog uredbe
Člen 13 – odstavek 2 b (novo)
	

	Besedilo, ki ga predlaga Komisija
	Sprememba

	
	2b.	Evropski parlament ali država članica lahko predloži zahtevo za znanstveno mnenje Agencije o zadevah, ki sodijo v njeno pristojnost. Zahtevi se priložijo osnovne informacije, ki pojasnjujejo znanstveno vprašanje, ki ga je treba obravnavati, in interes Unije.

	
	Agencija lahko zahtevo za mnenje v posvetovanju z institucijo ali državo članico oziroma državami članicami, ki so jo predložile, zavrne ali predlaga spremembe. Evropskemu parlamentu ali državi članici oziroma državam članicam, ki so zahtevo predložile, se sporočijo razlogi za zavrnitev.



Sprememba		50
Predlog uredbe
Člen 13 – odstavek 3
	

	Besedilo, ki ga predlaga Komisija
	Sprememba

	3.	Število takih znanstvenih mnenj, ki jih je treba predložiti, in roke za njihovo predložitev vsako leto določita Komisija in Agencija.
	3.	Število znanstvenih mnenj, ki jih je treba predložiti na podlagi odstavka 2, in roke za njihovo predložitev vsako leto določita Komisija in Agencija.



Sprememba		51
Predlog uredbe
Člen 14 – odstavek 4
	

	Besedilo, ki ga predlaga Komisija
	Sprememba

	4.	Vsaka država članica imenuje enega člana odbora BPC in lahko imenuje še enega nadomestnega člana Odbora za biocidne proizvode. Člani odbora BPC so imenovani na podlagi njihove vloge in izkušenj pri izvajanju nalog, dodeljenih odboru BPC, in lahko delajo znotraj pristojnega organa.
	4.	Vsaka država članica imenuje enega člana odbora BPC in lahko imenuje še enega nadomestnega člana Odbora za biocidne proizvode. Člani odbora BPC so imenovani na podlagi njihove vloge in izkušenj pri izvajanju nalog, dodeljenih odboru BPC.



Sprememba		52
Predlog uredbe
Člen 14 – odstavek 4 a (novo)
	

	Besedilo, ki ga predlaga Komisija
	Sprememba

	
	4a.	Agencija državi članici na zahtevo pomaga pri iskanju kandidatov, ki bi jih lahko slednja imenovala v skladu z odstavkoma 1 in 2. Obveznost predlaganja kandidata pa ostane v pristojnosti držav članic.



Sprememba		53
Predlog uredbe
Člen 14 – odstavek 5 – pododstavek 1
	

	Besedilo, ki ga predlaga Komisija
	Sprememba

	Člane odbora ZOVP imenuje upravni odbor s seznama primernih kandidatov, sestavljenega na podlagi razpisa za prijavo interesa, ki ga objavi Agencija.
	Člane odbora ZOVP izbere in imenuje upravni odbor s seznama primernih kandidatov, ki ga pripravi izvršni direktor. Seznam se pripravi na podlagi prijav, prejetih na razpis za prijavo interesa, ki ga objavi Agencija, in vsebuje vsaj dvakratno število kandidatov, potrebnih za zapolnitev delovnih mest v odboru ZOVP, ter za vsako strokovno področje.



Sprememba		54
Predlog uredbe
Člen 14 – odstavek 5 – pododstavek 2 – točka a – točka iv a (novo)
	

	Besedilo, ki ga predlaga Komisija
	Sprememba

	
	(iva)	ocena varnosti nanomaterialov;



Sprememba		55
Predlog uredbe
Člen 14 – odstavek 5 – pododstavek 2 – točka a – točka v
	

	Besedilo, ki ga predlaga Komisija
	Sprememba

	(v)	alternativne preskusne metode in nastajajoče metodologije, vključno z metodologijami novega pristopa in tehnikami in vitro ali in silico;
	(v)	pristopi, ki ne vključujejo živali, in nastajajoče metodologije, vključno z metodologijami novega pristopa in tehnikami in vitro ali in silico;


Sprememba		56
Predlog uredbe
Člen 14 – odstavek 5 – pododstavek 2 – točka b
	

	Besedilo, ki ga predlaga Komisija
	Sprememba

	(b)	neodvisnost in neobstoj nasprotja interesov.
	(b)	neodvisnost in neobstoj nasprotja interesov v skladu s pravili, sprejetimi na podlagi člena 9(1), točka (e).



Sprememba		57
Predlog uredbe
Člen 14 – odstavek 5 – pododstavek 3
	

	Besedilo, ki ga predlaga Komisija
	Sprememba

	Odbor ZOVP sestavlja največ 20 članov.
	Odbor ZOVP sestavlja 20 članov in si prizadeva za vključitev vsaj dveh članov za vsako zastopano strokovno področje.



Sprememba		58
Predlog uredbe
Člen 14 – odstavek 5 a (novo)
	

	Besedilo, ki ga predlaga Komisija
	Sprememba

	
	5a.	Člani odborov so predlagani in imenovani v skladu s pravili o nasprotju interesov, ki jih sprejme upravni odbor na podlagi člena 9(1), točka (e).



Sprememba		59
Predlog uredbe
Člen 14 – odstavek 6
	

	Besedilo, ki ga predlaga Komisija
	Sprememba

	6.	Člani vseh odborov imajo širok razpon ustreznega strokovnega znanja. Odbori lahko kooptirajo dodatne člane, izbrane na podlagi njihove posebne usposobljenosti. Največje število kooptiranih članov odborov RAC, SEAC in ZOVP določi in prilagodi upravni odbor na podlagi predloga izvršnega direktorja, pri čemer upošteva delovno obremenitev odborov, vrsto potrebnega strokovnega znanja in razpoložljivost finančnih sredstev. Odbora MSC in BPC lahko skupaj kooptirata največ pet dodatnih članov.
	6.	Člani vseh odborov imajo širok razpon ustreznega strokovnega znanja. Odbori lahko kooptirajo dodatne člane, izbrane na podlagi njihove posebne usposobljenosti in ob upoštevanju geografske raznolikosti. Največje število kooptiranih članov odborov določi in prilagodi upravni odbor na podlagi predloga izvršnega direktorja, pri čemer upošteva delovno obremenitev odborov, vrsto potrebnega strokovnega znanja in razpoložljivost finančnih sredstev.



Sprememba		60
Predlog uredbe
Člen 14 – odstavek 7 a (novo)
	

	Besedilo, ki ga predlaga Komisija
	Sprememba

	
	7a.	Kooptirani člani, strokovnjaki, svetovalci in deležniki nimajo glasovalnih pravic.



Sprememba		61
Predlog uredbe
Člen 14 – odstavek 9
	

	Besedilo, ki ga predlaga Komisija
	Sprememba

	9.	Države članice zagotovijo ustrezne znanstvene in tehnične vire tistim članom odborov, ki so jih predlagale ali imenovale, ter olajšajo dejavnosti odborov in njihovih delovnih skupin.
	9.	Države članice zagotovijo ustrezne znanstvene in tehnične vire ter upravno podporo tistim članom odborov, ki so jih predlagale ali imenovale, da jim omogočijo učinkovito sodelovanje, ter olajšajo dejavnosti odborov in njihovih delovnih skupin.



Sprememba		62
Predlog uredbe
Člen 14 – odstavek 10
	

	Besedilo, ki ga predlaga Komisija
	Sprememba

	10.	Člani odborov RAC, SEAC in ZOVP so neodvisni in ne zahtevajo ali sprejemajo navodil od nobene vlade ali druge institucije, organa, urada ali subjekta. Člani odbora MSC in odbora BPC delujejo v javnem interesu. Vzdržijo se vsakršnega ravnanja, ki je nezdružljivo z njihovo funkcijo ali opravljanjem njihovih nalog.
	10.	Člani odborov RAC, SEAC in ZOVP so neodvisni in ne zahtevajo ali sprejemajo navodil od nobene vlade ali druge institucije, organa, urada ali subjekta. Ti člani in člani odbora MSC in odbora BPC delujejo v javnem interesu in v interesu Unije. Vzdržijo se vsakršnega ravnanja, ki je nezdružljivo z njihovo funkcijo ali opravljanjem njihovih nalog.



Sprememba		63
Predlog uredbe
Člen 14 – odstavek 12
	

	Besedilo, ki ga predlaga Komisija
	Sprememba

	12.	Člani posameznih odborov, ki so predlagani ali imenovani s strani države članice, skrbijo za ustrezno usklajevanje med nalogami Agencije in delom pristojnega organa svoje države članice.
	12.	Člani odbora MSC in odbora BPC, ki so predlagani ali imenovani s strani države članice, skrbijo za ustrezno usklajevanje med delom odborov in delom pristojnega organa v svoji državi članici.



Sprememba		64
Predlog uredbe
Člen 14 – odstavek 15
	

	Besedilo, ki ga predlaga Komisija
	Sprememba

	15.	Zadevni član ali delodajalec navedene osebe iz odstavka 13 prejme plačilo Agencije v skladu s finančnimi ureditvami, ki jih določi upravni odbor na podlagi pozitivnega mnenja Komisije. Seznam nalog, za katere se lahko izplačajo osebni prejemki, določi upravni odbor na podlagi pozitivnega mnenja Komisije. Če zadevni član ne izpolni katere od teh nalog, lahko izvršni direktor zadrži plačilo.
	15.	Zadevni član ali delodajalec navedene osebe iz odstavka 14 prejme plačilo Agencije v skladu s finančnimi ureditvami, ki jih določi upravni odbor na podlagi pozitivnega mnenja Komisije. Seznam nalog, za katere se lahko izplačajo osebni prejemki, določi upravni odbor na podlagi pozitivnega mnenja Komisije. Če zadevni član ne izpolni katere od teh nalog, lahko izvršni direktor zadrži plačilo.



Sprememba		65
Predlog uredbe
Člen 15 – odstavek 2
	

	Besedilo, ki ga predlaga Komisija
	Sprememba

	2.	Pri pripravi mnenja si odbori po svojih najboljših močeh prizadevajo za dosego soglasja med svojimi člani. Mnenje vključuje obrazložitev stališča odbora. Če soglasja ni mogoče doseči, je mnenje sestavljeno iz stališča večine članov in manjšinskih stališč z razlogi, na katerih temeljijo večinska in manjšinska stališča. Mnenje se objavi.
	2.	Pri pripravi mnenja si odbori po svojih najboljših močeh prizadevajo za dosego soglasja med svojimi člani. Mnenje vključuje obrazložitev stališča odbora. Če soglasja ni mogoče doseči, je mnenje sestavljeno iz stališča večine članov in manjšinskih stališč z razlogi, na katerih temeljijo večinska in manjšinska stališča. Mnenje se objavi na spletnem mestu Agencije.



Sprememba		66
Predlog uredbe
Člen 15 – odstavek 4
	

	Besedilo, ki ga predlaga Komisija
	Sprememba

	4.	Vsak odbor pripravi predlog svojega poslovnika, ki ga izvršni direktor pripravi za sprejetje, nato pa ga sprejme upravni odbor. Poslovnik odborov RAC in SEAC morajo odobriti predstavniki Komisije v upravnem odboru.
	4.	Vsak odbor pripravi predlog svojega poslovnika, ki ga izvršni direktor pripravi za sprejetje, nato pa ga sprejme upravni odbor. Izvršni direktor se pri pripravi poslovnika odborov RAC, SEAC in ZOVP posvetuje s predstavniki Komisije v upravnem odboru.



Sprememba		67
Predlog uredbe
Člen 15 – odstavek 5
	

	Besedilo, ki ga predlaga Komisija
	Sprememba

	5.	Poslovnik vsakega odbora določa postopke za zamenjavo in kooptiranje članov, za ustanovitev in organizacijo delovnih skupin ter za prenos določenih nalog na take delovne skupine, če je to primerno. V poslovniku se določi tudi postopek za nujno sprejetje mnenj in obvladovanje nasprotij interesov. Poslovnik se objavi.
	5.	Poslovnik vsakega odbora določa postopke za zamenjavo in kooptiranje članov, za ustanovitev in organizacijo delovnih skupin ter za prenos določenih nalog na take delovne skupine, če je to primerno. Sprejetje mnenj se ne prenese na te delovne skupine. V poslovniku se določi tudi postopek za nujno sprejetje mnenj in obvladovanje nasprotij interesov. Poslovnik se objavi na spletnem mestu Agencije.



Sprememba		68
Predlog uredbe
Člen 15 – odstavek 6 a (novo)
	

	Besedilo, ki ga predlaga Komisija
	Sprememba

	
	6a.	Za vse seje odbora se javnosti pravočasno dajo na voljo podrobni povzetki, da lahko spremlja napredek v zvezi z dokumentacijo in drugimi obravnavanimi točkami.



Sprememba		69
Predlog uredbe
Člen 16 – odstavek 4
	

	Besedilo, ki ga predlaga Komisija
	Sprememba

	4.	Agencija posodablja seznam strokovnjakov, ki vključuje strokovnjake iz člena 16(1) in druge strokovnjake, ki jih neposredno določi Agencija.
	4.	Agencija posodablja seznam strokovnjakov, ki vključuje strokovnjake iz člena 16(1) in druge strokovnjake, ki jih neposredno določi Agencija, ter kvalifikacije teh strokovnjakov.



Sprememba		70
Predlog uredbe
Člen 16 – odstavek 5
	

	Besedilo, ki ga predlaga Komisija
	Sprememba

	5.	Določbe o neodvisnosti iz člena 14(9), o pogodbenih dogovorih iz člena 14(13) in o finančni ureditvi plačil iz člena 14(14) se smiselno uporabljajo za katerega koli strokovnjaka, ki dela v delovni skupini odborov ali Foruma ali opravlja katero koli drugo nalogo za Agencijo.
	5.	Določbe o neodvisnosti iz člena 14(10), o pogodbenih dogovorih iz člena 14(15) in o finančni ureditvi plačil iz člena 14(14) se smiselno uporabljajo za katerega koli strokovnjaka, ki dela v delovni skupini odborov ali Foruma ali opravlja katero koli drugo nalogo za Agencijo.



Sprememba		71
Predlog uredbe
Člen 17 – odstavek 5
	

	Besedilo, ki ga predlaga Komisija
	Sprememba

	5.	Forum upravnemu odboru predloži osnutek predloga svojega poslovnika. V poslovniku se določijo postopki za imenovanje in zamenjavo predsednika, zamenjavo članov in prenos nekaterih nalog na delovne skupine.
	5.	Forum pripravi predlog svojega poslovnika, ki ga sprejme upravni odbor. V poslovniku se določijo postopki za imenovanje in zamenjavo predsednika, zamenjavo članov in prenos nekaterih nalog na delovne skupine.



Sprememba		72
Predlog uredbe
Člen 19 – odstavek 1
	

	Besedilo, ki ga predlaga Komisija
	Sprememba

	1.	Članstvo v odborih in Forumu izvršni direktor objavi na spletni strani Agencije. Posamezni člani lahko zaprosijo, da se njihovo ime ne objavi, če menijo, da bi takšna objava lahko ogrozila njihovo varnost. Izvršni direktor odloči, ali se takšne prošnje ugodno rešijo. Ko se objavi imenovanje člana, se objavijo tudi njegove poklicne kvalifikacije.
	1.	Članstvo v odborih in Forumu ter seznam strokovnjakov iz člena 16(4) izvršni direktor objavi na spletni strani Agencije. Posamezni člani in strokovnjaki lahko zaprosijo, da se njihovo ime ne objavi, če menijo, da bi takšna objava lahko ogrozila njihovo varnost. Izvršni direktor odloči, ali se takšne prošnje ugodno rešijo. Ko se objavi imenovanje člana, se objavijo tudi njegove poklicne kvalifikacije.



Sprememba		73
Predlog uredbe
Člen 19 – odstavek 3
	

	Besedilo, ki ga predlaga Komisija
	Sprememba

	3.	Na sejah članov upravnega odbora se izvršni direktor, predsedniki in člani odborov in Foruma ter vsi sodelujoči strokovnjaki izrečejo o kakršnih koli dodatnih interesih, povezanih s katero koli točko dnevnega reda, ki bi lahko vplivali na obveznosti članov v skladu s členom 14(10). Oseba, ki izrazi take interese, pri glasovanju o zadevni točki ne sodeluje.
	3.	Na vsaki seji članov upravnega odbora se izvršni direktor, predsedniki in člani odborov in Foruma ter vsi sodelujoči strokovnjaki in svetovalci izrečejo o kakršnih koli dodatnih interesih, povezanih s katero koli točko dnevnega reda, ki bi lahko vplivali na obveznosti članov v skladu s členom 14(10). Oseba, ki izrazi take interese, pri glasovanju o zadevni točki ne sodeluje.



Sprememba		74
Predlog uredbe
Člen 19 – odstavek 3 a (novo)
	

	Besedilo, ki ga predlaga Komisija
	Sprememba

	
	3a.	Člani upravnega odbora, predsedniki in člani odborov in Foruma ter vsi sodelujoči strokovnjaki in svetovalci nemudoma poročajo izvršnemu direktorju o vseh poskusih izvajanja pritiska ali neprimernega vpliva, ki so usmerjeni nanje.



Sprememba		75
Predlog uredbe
Člen 27 – odstavek 1 – uvodni del
	

	Besedilo, ki ga predlaga Komisija
	Sprememba

	Upravni odbor pred koncem vsakega leta na podlagi osnutka izvršnega direktorja potrdi osnutek enotnega programskega dokumenta, ki vsebuje:
	Upravni odbor pred koncem vsakega leta na podlagi predloga izvršnega direktorja potrdi osnutek enotnega programskega dokumenta, ki vsebuje:



Sprememba		76
Predlog uredbe
Člen 27 – odstavek 1 – točka d a (novo)
	

	Besedilo, ki ga predlaga Komisija
	Sprememba

	
	(da)	oceno ustreznosti finančnih in človeških virov Agencije za opravljanje sedanjih in prihodnjih nalog;



Sprememba		77
Predlog uredbe
Člen 27 – odstavek 1 – točka d b (novo)
	

	Besedilo, ki ga predlaga Komisija
	Sprememba

	
	(db)	strategijo za učinkovito uporabo članov in strokovnjakov iz člena 14(6) oziroma členov 16 in 35;



Sprememba		78
Predlog uredbe
Člen 27 – odstavek 1 – točka d c (novo)
	

	Besedilo, ki ga predlaga Komisija
	Sprememba

	
	(dc)	strategijo o pričakovanih potrebah in stroških, ki izhajajo iz napotitve na podlagi člena 35(2a), in o vsaki odločitvi o dodelitvi finančne podpore nacionalnim organom, agencijam in raziskovalnim inštitutom za izvajanje nekaterih nalog v smislu člena 41b.



Sprememba		79
Predlog uredbe
Člen 29 – odstavek 4 a (novo)
	

	Besedilo, ki ga predlaga Komisija
	Sprememba

	
	4a.	Pristojbine in takse, ki se zaračunavajo na podlagi sektorske zakonodaje Unije, se določijo na ravni, ki zadostuje za kritje stroškov storitev, opravljenih v skladu s to zakonodajo.



Sprememba		80
Predlog uredbe
Člen 29 – odstavek 4 b (novo)
	

	Besedilo, ki ga predlaga Komisija
	Sprememba

	
	4b.	Agencija v mejah proračuna, sprejetega v skladu s proračunskimi pravili Unije, določi notranjo dodelitev finančnih sredstev za svoje dejavnosti in naloge v skladu s svojim mandatom in programskimi dokumenti.



Sprememba		81
Predlog uredbe
Člen 29 – odstavek 5 – točka a
	

	Besedilo, ki ga predlaga Komisija
	Sprememba

	(a)	Agencija v rezervo prispeva izključno iz proračunskih rezultatov ob koncu leta v smislu člena 99(4) Delegirane uredbe (EU) 2019/715, kadar so ti rezultati pozitivni in izhajajo iz pobranih prihodkov iz pristojbin in dajatev, ki so višji od proračunskih zneskov v danem letu;
	(a)	Agencija v rezervo prispeva izključno iz proračunskih rezultatov ob koncu leta v smislu člena 99(4) Delegirane uredbe (EU) 2019/715, kadar so ti rezultati pozitivni in izhajajo iz pobranih prihodkov iz pristojbin in dajatev, ki so višji od proračunskih zneskov iz zadnje spremembe proračuna, ki jo odobri upravni odbor Agencije v danem letu;



Sprememba		82
Predlog uredbe
Člen 29 – odstavek 5 – točka b
	

	Besedilo, ki ga predlaga Komisija
	Sprememba

	(b)	rezerva, vključena v leto N v predlogu proračuna za leto N + 1, v nobenem trenutku ne presega 8 % skupnega dejanskega zneska, realiziranega v letu N – 1, prihodkov Agencije iz pristojbin in dajatev iz odstavka 3, točka (b), in prispevka Unije iz odstavka 3, točka (a), ter prav tako ne presega 8 % skupnega dejanskega zneska upravnih odhodkov in odhodkov iz poslovanja Agencije, realiziranih v letu N – 1, ne glede na to, kateri znesek je nižji;
	(b)	rezerva, vključena v leto N v predlogu proračuna za leto N + 1, v nobenem trenutku ne presega 15 % povprečja skupnega dejanskega zneska prihodkov Agencije iz pristojbin in dajatev iz odstavka 3, točka (b), realiziranega v zadnjih petih letih.



Sprememba		83
Predlog uredbe
Člen 29 – odstavek 5 – točka c a (novo)
	

	Besedilo, ki ga predlaga Komisija
	Sprememba

	
	(ca)	Agencija v svojem letnem poročilu o dejavnostih letno poroča o začetni bilanci rezerve, prilivih, odlivih in utemeljitvah.



Sprememba		84
Predlog uredbe
Člen 29 – odstavek 6
	

	Besedilo, ki ga predlaga Komisija
	Sprememba

	6.	Komisija lahko preuči pogoje za rezervo iz odstavka 5 in je v skladu s členom 46(1) pooblaščena za sprejemanje delegiranih aktov za spremembo odstavka 5 na podlagi takega pregleda.
	6.	Komisija ob koncu četrtega leta delovanja rezerve Evropskemu parlamentu in Svetu predloži oceno njenega delovanja. Komisija Evropskemu parlamentu in Svetu po potrebi predloži zakonodajni predlog za prilagoditev rezerve.



Sprememba		85
Predlog uredbe
Člen 30 – odstavek 2 a (novo)
	

	Besedilo, ki ga predlaga Komisija
	Sprememba

	
	2a.	Agencija spremlja svoje stroške, izvršni direktor pa v okviru letnega poročila o dejavnostih, predloženega Evropskemu parlamentu, Svetu, Komisiji in Računskemu sodišču, pravočasno predloži podrobne in utemeljene informacije o stroških, ki se krijejo s pristojbinami in dajatvami, ki spadajo na področje uporabe te uredbe.



Sprememba		86
Predlog uredbe
Člen 30 a (novo)
	

	Besedilo, ki ga predlaga Komisija
	Sprememba

	
	Člen 30a	

	
	Revizija pristojbin

	
	1.	Komisija najpozneje … [dve leti po datumu začetka uporabe te uredbe] in nato vsaka tri leta oceni proračunsko ustreznost in ustrezno prilagodi pristojbine, ki se plačujejo Agenciji, zlasti da zagotovi, da bodo prihodki iz pristojbin skupaj z drugimi viri prihodkov Agencije zadoščali za kritje stroškov opravljenih storitev.

	
	2.	Komisija najpozneje dve leti po [datum začetka uporabe te uredbe] in nato vsaka tri leta poroča Evropskemu parlamentu in Svetu o proračunski ustreznosti pristojbin, ki se plačujejo Agenciji, ter o skladnosti in konsolidaciji pristojbin.



Sprememba		87
Predlog uredbe
Člen 35 – naslov
	

	Besedilo, ki ga predlaga Komisija
	Sprememba

	Napoteni nacionalni strokovnjaki in drugo osebje
	Napoteni nacionalni strokovnjaki in drugo osebje, napoteno v interesu službe



Sprememba		88
Predlog uredbe
Člen 35 – odstavek 2 a (novo)
	

	Besedilo, ki ga predlaga Komisija
	Sprememba

	
	2a.	Uradniki in drugi uslužbenci, zaposleni v Agenciji, so lahko v interesu službe in v skladu s členom 37 Kadrovskih predpisov iz Uredbe št. 31 (EGS), št. 11 (ESAE) in členom 51 Pogojev za zaposlitev drugih uslužbencev iz Uredbe št. 31 (EGS), 11 (ESAE) napotijo k pristojnim organom držav članic ali drugim javnim organom, ki opravljajo naloge v zvezi z mandatom Agencije. 

	
	 Takšna napotitev ne vpliva na zmogljivosti, naloge in dejavnosti Agencije, in ne vpliva na neodvisnost zadevnega osebja in zanjo veljajo ustrezni zaščitni ukrepi v zvezi z nasprotji interesov in zaupnostjo.



Sprememba		89
Predlog uredbe
Člen 35 – odstavek 2 b (novo)
	

	Besedilo, ki ga predlaga Komisija
	Sprememba

	
	2b.	Upravni odbor lahko sprejme sklep, v katerem določi pogoje za začasno dodelitev ali napotitev v interesu službe iz odstavka 2a.



Sprememba		90
Predlog uredbe
Člen 37 – odstavek 2
	

	Besedilo, ki ga predlaga Komisija
	Sprememba

	2.	Za vse druge informacije in podatke, ki niso zajeti v odstavku 1, upravni odbor na podlagi predloga izvršnega direktorja in v soglasju s Komisijo: sprejme pravila, ki javnosti zagotavljajo dostop do regulativnih, znanstvenih in tehničnih informacij, ki se nanašajo na varnost snovi kot takih ter na varnost snovi v zmeseh ali izdelkih, kadar take informacije niso zaupne narave, kot je opredeljeno v sektorski zakonodaji Unije.
	2.	Za vse regulativne, znanstvene in tehnične informacije Agencije, ki se nanašajo na varnost snovi kot takih ter na varnost snovi v zmeseh ali izdelkih, ki niso zajete v odstavku 1, se uporablja člen 37a, brez poseganja v posebne določbe zakonodaje Unije o razkritju informacij.



Sprememba		91
Predlog uredbe
Člen 37 a (novo)
	

	Besedilo, ki ga predlaga Komisija
	Sprememba

	
	Člen 37a	

	
	Dostop do dokumentov

	
	1.	Za dokumente, ki jih hrani Agencija, se uporablja Uredba (ES) št. 1049/2001 in Uredba (ES) št. 1367/2006 Evropskega parlamenta in Sveta1a.

	
	2.	Upravni odbor sprejme praktične ureditve za izvajanje Uredbe (ES) št. 1049/2001 ter členov 6 in 7 Uredbe (ES) št. 1367/2006 ter zagotovi najširši možni dostop do dokumentov, ki jih hrani.

	
	3.	Zoper odločbe, ki jih Agencija sprejme na podlagi člena 8 Uredbe (ES) št. 1049/2001, je mogoče vložiti pritožbo pri Evropskem varuhu človekovih pravic ali tožbo pri Sodišču v skladu s pogoji, določenimi v členu 228 oziroma 263 PDEU.

	
	_________________

	
	1a Uredba (ES) št. 1367/2006 Evropskega parlamenta in Sveta z dne 6. septembra 2006 o uporabi določb Aarhuške konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah v institucijah in organih Unije (UL L 264, 25.9.2006, str. 13, ELI: http://data.europa.eu/eli/reg/2006/1367/oj).



Sprememba		92
Predlog uredbe
Člen 38 – odstavek 3
	

	Besedilo, ki ga predlaga Komisija
	Sprememba

	3.	Člani upravnega odbora, izvršni direktor, člani odborov, komisije za pritožbe in Foruma, zunanji strokovnjaki, ki sodelujejo v delovnih skupinah, in člani osebja Agencije tudi po prenehanju opravljanja svojih dolžnosti ravnajo skladno z zahtevami glede zaupnosti iz člena 339 PDEU.
	3.	Člani upravnega odbora, izvršni direktor, člani odborov, komisije za pritožbe in Foruma, strokovnjaki, ki sodelujejo v delovnih skupinah, in člani osebja Agencije tudi po prenehanju opravljanja svojih dolžnosti ravnajo skladno z zahtevami glede zaupnosti iz člena 339 PDEU.



Sprememba		93
Predlog uredbe
Člen 41 a (novo)
	

	Besedilo, ki ga predlaga Komisija
	Sprememba

	
	Člen 41a	

	
	Skupščina akreditiranih deležnikov

	
	1.	Za namene člena 41 Agencija ustanovi in koordinira skupščino akreditiranih deležnikov (v nadaljnjem besedilu: Skupščina). 

	
	2.	Namen skupščine je okrepiti odnose med akreditiranimi deležniki in Agencijo ter olajšati njihov prispevek k nalogam Agencije.

	
	3.	Izvršni direktor ali zastopnik izvršnega direktorja se lahko udeleži vseh sestankov Skupščine. Skupščini predseduje predstavnik Agencije. Seznam akreditiranih deležnikov Agencije se objavi na spletnem mestu Agencije.

	
	4.	Upravni odbor sestavi seznam članov Skupščine, ki so izbrani izmed deležnikov iz člena 15(1), in zagotovi uravnoteženo zastopanost predstavnikov industrije in organizacij civilne družbe.



Sprememba		94
Predlog uredbe
Člen 41 b (novo)
	

	Besedilo, ki ga predlaga Komisija
	Sprememba

	
	Člen 41b	

	
	Povezovanje nacionalnih organov, agencij in raziskovalnih inštitutov

	
	1.	Agencija spodbuja povezovanje nacionalnih organov, agencij in raziskovalnih inštitutov, ki delujejo na področjih v njeni pristojnosti, na evropski ravni. Cilj takega povezovanja je zlasti olajšati znanstveno sodelovanje z usklajevanjem dejavnosti, izmenjavo informacij, razvojem in izvajanjem skupnih projektov ter izmenjavo strokovnega znanja in primerov dobre prakse na področjih v pristojnosti Agencije.

	
	2.	Upravni odbor za namene tega člena na predlog izvršnega direktorja sestavi seznam nacionalnih organov, agencij in raziskovalnih inštitutov iz odstavka 1, ki jih imenujejo države članice in ki lahko Agenciji pomagajo pri njenih nalogah, bodisi posamezno bodisi v mrežah, ter ta seznam objavi na spletnem mestu Agencije. Brez poseganja v naloge, ki so Agenciji zaupane v sektorski zakonodaji, lahko Agencija tem nacionalnim organom, agencijam in raziskovalnim inštitutom zaupa nekatere naloge, zlasti pripravljalno delo za znanstvena mnenja, znanstveno in tehnično pomoč, zbiranje podatkov in prepoznavanje nastajajočih tveganj. Nekatere od teh nalog so lahko upravičene do finančne podpore v skladu z odstavkom 3.

	
	3.	Upravni odbor sprejme odločitve o dodelitvi finančne podpore nacionalnim organom, agencijam in raziskovalnim inštitutom s seznama iz odstavka 2 za izvajanje nekaterih nalog.



Sprememba		95
Predlog uredbe
Člen 43 – odstavek 1
	

	Besedilo, ki ga predlaga Komisija
	Sprememba

	Agencija pomaga državam članicam in Komisiji pri spodbujanju nadomeščanja najbolj škodljivih kemikalij z varnejšimi in bolj trajnostnimi alternativnimi snovmi in tehnologijami ter pri razvoju ustreznih znanstvenih metodologij, vključno s pristopi, ki ne vključujejo živali, za oceno nevarnosti kemikalij ter tveganj in socialno-ekonomskih učinkov uporabe kemikalij. Taka pomoč vključuje spodbujanje izmenjave informacij in sodelovanje pri ustreznih raziskovalnih, razvojnih in inovacijskih dejavnostih ter njihovo spodbujanje v okviru ustrezne sektorske zakonodaje Unije.
	1.	Agencija pomaga državam članicam in Komisiji pri spodbujanju nadomeščanja najbolj škodljivih in drugih nevarnih kemikalij ter skupin teh kemikalij z varnejšimi in bolj trajnostnimi alternativnimi snovmi in tehnologijami ter pri razvoju, regulativnem sprejemanju, izvajanju in mednarodnem potrjevanju ustreznih znanstvenih metodologij, vključno s pristopi, ki ne vključujejo živali, za oceno nevarnosti kemikalij ter tveganj in socialno-ekonomskih učinkov uporabe kemikalij. Taka pomoč vključuje spodbujanje izmenjave informacij, prispevanje k opredelitvi potreb po pridobivanju podatkov in sodelovanje pri ustreznih raziskovalnih, razvojnih in inovacijskih dejavnostih ter njihovo spodbujanje v okviru ustrezne sektorske zakonodaje Unije, vključno z Uredbo (EU) 2021/695 Evropskega parlamenta in Sveta1a in po potrebi preučevanjem okoljskih izpostavljenosti.

	
	_________________

	
	1a Uredba (EU) 2021/695 Evropskega parlamenta in Sveta z dne 28. aprila 2021 o vzpostavitvi okvirnega programa za raziskave in inovacije Obzorje Evropa, določitvi pravil za sodelovanje in razširjanje rezultatov ter razveljavitvi uredb (EU) št. 1290/2013 in (EU) št. 1291/2013 (UL L 170, 12.5.2021, str. 1, ELI: http://data.europa.eu/eli/reg/2021/695/oj).



Sprememba		96
Predlog uredbe
Člen 43 – odstavek 1 a (novo)
	

	Besedilo, ki ga predlaga Komisija
	Sprememba

	
	1a.	Agencija objavi letno poročilo, v katerem predstavi svoja priporočila glede vrzeli v znanju in podatkih v smislu regulativne znanosti in regulativnih potreb ter raziskovalne in temeljne znanosti na vseh področjih v svoji pristojnosti, pri čemer upošteva nastajajoča tveganja in tesno sodeluje ter se stalno posvetuje z ustreznimi organi Unije in mednarodnimi organi.



Sprememba		97
Predlog uredbe
Člen 44 – odstavek 1
	

	Besedilo, ki ga predlaga Komisija
	Sprememba

	Agencija sodeluje z drugimi organi, ustanovljenimi na podlagi prava Unije, med drugim z Evropskim centrom za preprečevanje in obvladovanje bolezni, Evropsko agencijo za okolje, Evropsko agencijo za varnost hrane, Evropsko agencijo za zdravila in Evropsko agencijo za varnost in zdravje pri delu, pri zagotavljanju ustreznih znanstvenih mnenj, izmenjavi podatkov in informacij, vključno z morebitnim določanjem povezanih podatkovnih formatov in kontroliranih besednjakov za olajšanje take izmenjave, ter pri razvoju znanstvenih metodologij za ocenjevanje kemikalij, vključno s pristopi, ki ne vključujejo živali.
	1.	Agencija sodeluje z drugimi organi, ustanovljenimi na podlagi prava Unije, med drugim z Evropskim centrom za preprečevanje in obvladovanje bolezni (ECDC), Evropsko agencijo za okolje (EEA), Evropsko agencijo za varnost hrane (EFSA), Evropsko agencijo za zdravila (EMA) in Evropsko agencijo za varnost in zdravje pri delu (EU-OSHA), pri zagotavljanju ustreznih znanstvenih mnenj, izmenjavi podatkov in informacij, vključno z morebitnim določanjem povezanih podatkovnih formatov in kontroliranih besednjakov za olajšanje take izmenjave, ter pri razvoju znanstvenih metodologij za ocenjevanje kemikalij, vključno s pristopi, ki ne vključujejo živali.



Sprememba		98
Predlog uredbe
Člen 44 – odstavek 1 a (novo)
	

	Besedilo, ki ga predlaga Komisija
	Sprememba

	
	1a.	Agencija zagotovi sodelovanje z Referenčnim laboratorijem Evropske unije za alternative testiranju na živalih (EURL ECVAM), zlasti v zvezi z razvojem znanstvenih metodologij in usposabljanjem.



Sprememba		99
Predlog uredbe
Člen 44 – odstavek 1 b (novo)
	

	Besedilo, ki ga predlaga Komisija
	Sprememba

	
	1b.	Ustanovi se stalna projektna skupina (v nadaljnjem besedilu: projektna skupina), v kateri sodelujejo Agencija, EFSA, EMA, ECDC, EEA in EU-OSHA.



Sprememba		100
Predlog uredbe
Člen 44 – odstavek 1 c (novo)
	

	Besedilo, ki ga predlaga Komisija
	Sprememba

	
	1c.	Osredotoča se na medsektorska vprašanja, ki imajo lahko koristi od pristopa „eno zdravje“ in preučevanja okoljskih izpostavljenosti. Projektna skupina gradi na obstoječih mehanizmih sodelovanja, povečanju sinergij in preprečevanjem podvajanja.



Sprememba		101
Predlog uredbe
Člen 44 – odstavek 1 d (novo)
	

	Besedilo, ki ga predlaga Komisija
	Sprememba

	
	1d.	Agencija usklajuje delo projektne skupine 12 mesecev po njeni ustanovitvi. Agencije se nato vsakih 12 mesecev izmenjujejo pri usklajevanju projektne skupine in njenem predsedovanju, vključno z usklajevanjem sestankov in aktivnosti projektne skupine v skladu z okvirom za ukrepanje iz odstavka 1l.



Sprememba		102
Predlog uredbe
Člen 44 – odstavek 1 e (novo)
	

	Besedilo, ki ga predlaga Komisija
	Sprememba

	
	1e.	Projektna skupina je sestavljena iz osebja iz vsake agencije iz odstavka 1b. Izvršni direktor vsake agencije imenuje predstavnika v projektno skupino, predstavniki pa svojemu izvršnemu direktorju poročajo o napredku. Predstavnik Komisije je povabljen k sodelovanju na sestankih projektne skupine, da se zagotovi tesno sodelovanje med delovno skupino in Komisijo.



Sprememba		103
Predlog uredbe
Člen 44 – odstavek 1 f (novo)
	

	Besedilo, ki ga predlaga Komisija
	Sprememba

	
	1f.	Vsaka agencija iz odstavka 1b vzpostavi kontaktno točko, ki usklajuje prispevke k skupnim dejavnostim in posreduje stališče agencije o strateških zadevah. Vsaka kontaktna točka obvešča svoje vodstvo in medagencijske mehanizme o pomembnih dogodkih v okviru delovne skupine.



Sprememba		104
Predlog uredbe
Člen 44 – odstavek 1 g (novo)
	

	Besedilo, ki ga predlaga Komisija
	Sprememba

	
	1g.	Člani projektne skupine lahko po potrebi vključijo tudi druge predstavnike znotraj posamezne agencije, da pridobijo informacije in nasvete za podporo izvajanju ukrepov.



Sprememba		105
Predlog uredbe
Člen 44 – odstavek 1 h (novo)
	

	Besedilo, ki ga predlaga Komisija
	Sprememba

	
	1h.	Po potrebi in v soglasju s člani projektne skupine se lahko sestankov projektne skupine udeležijo opazovalci in zunanji strokovnjaki.



Sprememba		106
Predlog uredbe
Člen 44 – odstavek 1 i (novo)
	

	Besedilo, ki ga predlaga Komisija
	Sprememba

	
	1i.	Projektna skupina ne deluje kot organ odločanja. Višjemu vodstvu agencij lahko predlaga priporočila za ukrepanje. Predstavniki vsake agencije v projektni skupini svetujejo izvršnim direktorjem in višjemu vodstvu svoje agencije ter se po potrebi posvetujejo s Komisijo in drugimi deležniki za pridobitev informacij in nasvetov.



Sprememba		107
Predlog uredbe
Člen 44 – odstavek 1 j (novo)
	

	Besedilo, ki ga predlaga Komisija
	Sprememba

	
	1j.	Projektna skupina se sestane najmanj šestkrat letno, od tega najmanj enkrat letno na fizičnem sestanku, ki je bolj strateške narave. Po potrebi se lahko organizirajo ad hoc sestanki.



Sprememba		108
Predlog uredbe
Člen 44 – odstavek 1 k (novo)
	

	Besedilo, ki ga predlaga Komisija
	Sprememba

	
	1k.	Člani projektne skupine do 31. decembra vsakega leta pripravijo in potrdijo letni okvir za ukrepanje, v katerem je opisan načrt za skupno delo agencij iz odstavka 1b na področju pristopa „eno zdravje“ in preučevanja okoljskih izpostavljenosti.

	
	Okvir za ukrepanje vključuje cilje, ki jih mora delovna skupina doseči, konkretne ukrepe in rezultate za njihovo doseganje ter približen časovni razpored izvajanja takih ukrepov, in temelji na naslednjih ciljih v zvezi s pobudo »Eno zdravje« in okoljsko izpostavljenostjo:

	
	(a) olajšanje strateškega usklajevanja pri njegovem izvajanju;

	
	(b) spodbujanje usklajevanja raziskav;

	
	(c) krepitev zmogljivosti;

	
	(d) krepitev komunikacije in sodelovanja deležnikov;

	
	(e) podpiranje razvoja skupnih partnerstev.



Sprememba		109
Predlog uredbe
Člen 44 – odstavek 1 l (novo)
	

	Besedilo, ki ga predlaga Komisija
	Sprememba

	
	1l.	Okvir za ukrepanje iz odstavka 1l je skladen z ustreznimi pristojnostmi posameznih agencij in ne ovira njihovih rednih dejavnosti.



Sprememba		110
Predlog uredbe
Člen 45 – odstavek 2
	

	Besedilo, ki ga predlaga Komisija
	Sprememba

	2.	Kadar Agencija ugotovi možen vir razhajanj, stopi v stik z zadevno službo, da zagotovi izmenjavo vseh pomembnih znanstvenih ali tehničnih informacij in ugotovi možna sporna znanstvena ali tehnična vprašanja.
	2.	Kadar agencija ugotovi možen vir razhajanj iz odstavka 1, stopi v stik z zadevno službo, da zagotovi izmenjavo vseh pomembnih znanstvenih ali tehničnih informacij in ugotovi možna sporna znanstvena ali tehnična vprašanja.



Sprememba		111
Predlog uredbe
Člen 45 – odstavek 3
	

	Besedilo, ki ga predlaga Komisija
	Sprememba

	3.	Agencija in zadevna služba sodelujeta, da odpravita razhajanje. Če Agencija in zadevna služba ne moreta odpraviti razhajanja, pripravita skupno poročilo. Poročilo vključuje jasno predstavitev spornih znanstvenih vprašanj, opredelitev ustreznih nezanesljivosti v podatkih in temeljne razloge za razhajanje v mnenjih, vključno z metodološkimi razlikami, in je javno dostopno. Kadar je zadevna služba agencija Unije ali znanstveni odbor, Agencija skupno poročilo predloži Komisiji.
	3.	Agencija in zadevna služba sodelujeta, da odpravita razhajanje, pri čemer upoštevata cilj visoke ravni varovanja zdravja in okolja. Če Agencija in druga zadevna služba ne moreta odpraviti razhajanja, pripravita skupno poročilo. Poročilo vključuje jasno predstavitev spornih znanstvenih vprašanj, opredelitev ustreznih nezanesljivosti v podatkih in temeljne razloge za razhajanje v mnenjih, vključno z razlogi, povezanimi z metodološkimi razlikami. Poročilo se objavi. Kadar je druga zadevna služba agencija Unije ali znanstveni odbor, Agencija skupno poročilo tudi predloži Komisiji.



Sprememba		112
Predlog uredbe
Člen 46
	

	Besedilo, ki ga predlaga Komisija
	Sprememba

	Člen 46
	črtano

	Prenesena pooblastila
	

	1. Pooblastilo za sprejemanje delegiranih aktov iz člena 29(6) se prenese na Komisijo pod pogoji, določenimi v tem členu, in za obdobje petih let od [Urad za publikacije: vstaviti datum začetka veljavnosti te uredbe]. Komisija pripravi poročilo o prenosu pooblastila najpozneje devet mesecev pred koncem petletnega obdobja. Prenos pooblastila se samodejno podaljšuje za enako dolga obdobja, razen če Evropski parlament ali Svet nasprotuje temu podaljšanju najpozneje tri mesece pred koncem vsakega petletnega obdobja.
	

	2. Evropski parlament ali Svet lahko kadar koli prekliče prenos pooblastila iz odstavka 1. S sklepom o preklicu preneha veljati prenos pooblastila iz navedenega sklepa. Sklep začne učinkovati dan po njegovi objavi v Uradnem listu Evropske unije ali na poznejši dan, ki je določen v navedenem sklepu. Sklep ne vpliva na veljavnost že veljavnih delegiranih aktov.
	

	3. Komisija se pred sprejetjem delegiranega akta posvetuje s strokovnjaki, ki jih imenujejo države članice, v skladu z načeli, določenimi v Medinstitucionalnem sporazumu z dne 13. aprila 2016 o boljši pripravi zakonodaje.
	

	4. Komisija takoj po sprejetju delegiranega akta o njem sočasno uradno obvesti Evropski parlament in Svet.
	

	5. Delegirani akt, sprejet na podlagi odstavka 1, začne veljati le, če mu niti Evropski parlament niti Svet ne nasprotujeta v roku dveh mesecev od uradnega obvestila Evropskemu parlamentu in Svetu o tem aktu ali če pred iztekom tega roka tako Evropski parlament kot Svet obvestita Komisijo, da mu ne bosta nasprotovala. Ta rok se na pobudo Evropskega parlamenta ali Sveta podaljša za tri mesece.
	

	_________________
	

	38 UL L 123, 12.5.2016, str. 1, ELI: http://data.europa.eu/eli/agree_interinstit/2016/512/oj.
	



Sprememba		113
Predlog uredbe
Člen 48 – odstavek 1 – točka 3
	

	Besedilo, ki ga predlaga Komisija
	Sprememba

	(3)	v členu 77 se črta odstavek 1;
	(3)	v členu 77 se črtata odstavek 1 in odstavek 3, točki (b) in (c);



Sprememba		114
Predlog uredbe
Člen 54 – naslov
	

	Besedilo, ki ga predlaga Komisija
	Sprememba

	Ocena
	Ocena in pregled



Sprememba		115
Predlog uredbe
Člen 54 – odstavek 2
	

	Besedilo, ki ga predlaga Komisija
	Sprememba

	2.	Med ocenjevanjem so obravnavane tudi morebitna potreba po spremembi pooblastil Agencije in finančne posledice takih sprememb.
	2.	Med ocenjevanjem so obravnavane tudi morebitna potreba po spremembi pooblastil Agencije in finančne posledice takih sprememb. Med ocenjevanjem se oceni tudi delovanje odborov ter ali bi bilo primerno uskladiti ali prilagoditi člena 14 in 15 te uredbe.



Sprememba		116
Predlog uredbe
Člen 54 – odstavek 3
	

	Besedilo, ki ga predlaga Komisija
	Sprememba

	3.	Komisija Evropskemu parlamentu, Svetu in upravnemu odboru poroča o ugotovitvah ocene. Po potrebi vključi delovni načrt in časovni razpored. Ugotovitve Komisija javno objavi.
	3.	Komisija Evropskemu parlamentu, Svetu in upravnemu odboru poroča o ugotovitvah ocene. Po potrebi vključi delovni načrt in časovni razpored. Komisija Evropskemu parlamentu in Svetu po potrebi predloži zakonodajni predlog. Ugotovitve Komisija javno objavi.

